Α.Σ. Πανόραμα (καλαθόσφαίριση γυναικών)

Ο Αθλητικός Σύλλογος Πανόραμα είναι ελληνικό αθλητικό σωματείο που δραστηριοποιείται με έδρα το Πανόραμα, συνοικία της Θεσσαλονίκης στη Μακεδονία. Επίσημο έτος ίδρυσής του είναι το 2007 και οι αθλητές του αγωνίζονται φορώντας εξοπλισμό μπλε, λευκού και γαλάζιου χρώματος. Στο έμβλημα του συλλόγου απεικονίζεται ένας ταύρος. Ο μακεδονικός σύλλογος καλλιεργεί μεταξύ άλλων και το άθλημα της καλαθοσφαίρισης. Διαθέτει από το 2017 τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο Ο.Α.Κ. Πανοράματος «Ηλίας Τριανταφυλλίδης», χωρητικότητας 400 καθήμενων θεατών.Κλειστά Γυμναστήρια Θεσσαλονίκης και Χαλκιδικής, πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης. Ανακτήθηκε 17 Αυγούστου 2024.«Γήπεδα Τμημάτων Μπάσκετ», πληροφορίες στον επίσημο ιστότοπο του συλλόγου. Ανακτήθηκε 17 Αυγούστου 2024.

 Ιστορική αναδρομή 
Η ομάδα του Πανοράματος πραγματοποίησε την πρώτη της εμφάνιση στο Πρωτάθλημα Γυναικών Θεσσαλονίκης κατά την αγωνιστική περίοδο 2017-18.«Στον ΑΣ Πανόραμα η Διαβολεμένου», άρθρο στον ιστότοπο NorthBasket.gr, 28 Αυγούστου 2017. Ανακτήθηκε 17 Αυγούστου 2024. Δεκατρείς σύλλογοι από τη Μητροπολιτική περιοχή της Θεσσαλονίκης συνέθεσαν ένα κοινό Όμιλο. Στο πλαίσιο αυτό το Πανόραμα συγκέντρωσε κατά την Κανονική Περίοδο 19 νίκες και 5 ήττες, ολοκληρώνοντας την πορεία του στην 3η θέση της κατάταξης.«Βαθμολογία Πρωταθλήματος Γυναικών 2017-2018 (Κανονική Περίοδος)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Στη συνέχεια διασταυρώθηκε στη Φάση των Ημιτελικών με το Γ.Σ. Μενεμένης, ο οποίος είχε τερματίσει μία θέση υψηλότερα. Ο σύλλογος της Μενεμένης πέτυχε στη σειρά δύο διαδοχικές νίκες (49-33 και 31-52) με συνέπεια να αποκλείσει το Πανόραμα από τη σειρά των Τελικών.«Αποτελέσματα Πρωταθλήματος Γυναικών 2017-2018 (Φάση Ημιτελικών)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Ωστόσο, διεξήχθη και αγώνας κατάταξης μεταξύ του Πανοράματος και του Ζέφυρου Ανατολικής Ακτής στον οποίο το Πανόραμα πήρε τη νίκη με τελικό σκορ 49-55, τερματίζοντας οριστικά στην 3η θέση.«Αποτελέσματα Πρωταθλήματος Γυναικών 2017-2018 (Αγώνας Κατάταξης Θέσεις 3-4)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Αξιοσημείωτα ο Ζέφυρος είχε τερματίσει 1ος στην Κανονική Περίοδο, ενώ το νταμπλ εν τέλει κατέκτησε ο 4ος Αστέρας Ιπποδρομίου-Μαντουλίδης.«Ντάμπλ για Αστέρα Ιπποδρομίου Μαντουλίδη», άρθρο στον ιστότοπο Basketa.gr, 4 Ιουνίου 2018. Ανακτήθηκε 17 Αυγούστου 2024. Κατά σύμπτωση ο Αστέρας ήταν επίσης η ομάδα που απέκλεισε το Πανόραμα στην παρθενική του εμφάνιση στο Κύπελλο Θεσσαλονίκης το Νοέμβριο του 2017 με το τελικό σκορ του αγώνα να διαμορφώνεται σε 60-40.«Στους «8» του κυπέλλου ΕΚΑΣΘ γυναικών ο Αστέρας Ιπποδρομίου», άρθρο στον ιστότοπο NorthBasket.gr, 20 Νοεμβρίου 2017. Ανακτήθηκε 17 Αυγούστου 2024. Προπονήτρια του συλλόγου την περίοδο αυτή υπήρξε η πρώην διεθνής καλαθοσφαιρίστρια Βιβή Διαβολεμένου.«Ανανέωση συνεργασίας με Βιβή Διαβολεμένου & Στράτο Καραμανώλη», άρθρο στον επίσημο ιστότοπο του συλλόγου, 27 Ιουνίου 2024. Ανακτήθηκε 17 Αυγούστου 2024. 

Την επόμενη αγωνιστική περίοδο, 2018-19, το Πανόραμα δήλωσε εκ νέου συμμετοχή στο τοπικό Πρωτάθλημα Γυναικών. Αυτή τη φορά βελτίωσε την απόδοσή του ολοκληρώνοντας τις αγωνιστικές του υποχρεώσεις στη 2η θέση του βαθμολογικού πίνακα της Κανονικής Περιόδου.«Βαθμολογία Πρωταθλήματος Γυναικών 2018-2019 (Κανονική Περίοδος)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Στη σειρά των Ημιτελικών διασταυρώθηκε αυτή τη φορά με την Ευκαρπία που είχε τερματίσει στην 3η θέση. Η έκβαση ήταν αίσια και το Πανόραμα πέρασε στη σειρά των Τελικών με δύο συνεχόμενες νίκες.«Αποτελέσματα Πρωταθλήματος Γυναικών 2018-2019 (Φάση Ημιτελικών)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Εκεί κλήθηκε να αντιμετωπίσει τη Μ.Ε.Ν.Τ., η οποία είχε ολοκληρώσει αήττητη την Κανονική Περίοδο. Το Πανόραμα δεν κατάφερε να της στερήσει τον τίτλο του Πρωταθλητή, αφού έχασε στο μοναδικό μεταξύ τους αγώνα με σκορ 55-48.«Η Μ.Ε.Ν.Τ. κατέκτησε το Πρωτάθλημα Γυναικών Θεσσαλονίκης και την άνοδο στη Α2 Εθνική Κατηγορία Γυναικών», άρθρο στον επίσημο ιστότοπο της Ε.ΚΑ.Σ. Θεσσαλονίκης, 9 Μαΐου 2019. Ανακτήθηκε 17 Αυγούστου 2024. Σε ό,τι αφορά το Κύπελλο Γυναικών, το Πανόραμα ξεκίνησε νικηφόρα στην Α' Φάση ξεπερνώντας το εμπόδιο της Μενεμένης με σκορ 42-51.«Αποτελέσματα Κυπέλλου Γυναικών 2018-2019 (Α' Φάση)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Ακολούθως υποχρέωσε σε ήττα και την ομάδα του Άρη Θεσσαλονίκης με σκορ 48-57.«Αποτελέσματα Κυπέλλου Γυναικών 2018-2019 (Β' Φάση)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. Στους Ημιτελικούς είχε την ατυχία να διασταυρωθεί ξανά με τη φορμαρισμένη Μ.Ε.Ν.Τ., η οποία απέκλεισε το Πανόραμα με τελικό σκορ 44-38.«Αποτελέσματα Κυπέλλου Γυναικών 2018-2019 (Ημιτελική Φάση)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 17 Αυγούστου 2024. 

Τυπικά το Πανόραμα δεν προβιβάστηκε βάσει προκήρυξης στις εθνικές κατηγορίες, ωστόσο το καλοκαίρι άνοιξε μια θέση μετά την απόσυρση του Αστέρα Ιπποδρομίου-Μαντουλίδης.«Ανοδος στην Α2 Βορρά για το Πανόραμα – Αποσύρθηκε ο Αστέρας Ιπποδρομίου-Μαντουλίδης», άρθρο στον ιστότοπο WBasket.gr, 21 Ιουνίου 2019. Ανακτήθηκε 17 Αυγούστου 2024. Στα τέλη Ιουνίου ανακοινώθηκε επίσης η ανάληψη της θέσης του πρώτου προπονητή από τον Αλέξη Μαυρίδη, που αντικατέστησε τη Διαβολεμένου.«Με Μαυρίδη στην Α2 το Πανόραμα», άρθρο στον ιστότοπο Basketa.gr, 27 Ιουνίου 2019. Ανακτήθηκε 17 Αυγούστου 2024.

Στις 15 Σεπτεμβρίου 2019 το Πανόραμα εμφανίστηκε για πρώτη φορά σε αγώνα για το Κύπελλο Ελλάδος. Στην 1η Αγωνιστική της Α' Φάσης κληρώθηκε εναντίον του Παναθλητικού Συκεών, γνωρίζοντας την ήττα με σκορ 45-69.«Κύπελλο Ελλάδος: Περίπατος για Αθηναϊκό, Πρωτέα, ΕΦΑΟΖ και Άρη», άρθρο στον ιστότοπο WBasket.gr, 15 Σεπτεμβρίου 2019. Ανακτήθηκε 17 Αυγούστου 2024.«Το πανόραμα της 1ης αγωνιστικής του Κυπέλλου Ελλάδος Γυναικών», άρθρο στον ιστότοπο Sdna.gr, 15 Σεπτεμβρίου 2019. Ανακτήθηκε 17 Αυγούστου 2024. Στις 13 Οκτωβρίου 2019 το Πανόραμα έκανε την πρεμιέρα του στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Τοποθετήθηκε από κοινού με άλλες 11 ομάδες στον Όμιλο Βορρά της χρονιάς 2019-20. Ατυχώς η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος μετά τη 19η Αγωνιστική. Εκείνη τη στιγμή η ομάδα του Πανοράματος βρισκόταν στην 9η θέση με συλλογή από 5 νίκες και 14 ήττες.«Βαθμολογία και Αποτελέσματα Α2 Εθνικής Κατηγορίας (Όμιλος Βορρά) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«Οριστική διακοπή στα πρωταθλήματα της ΕΟΚ», άρθρο στον ιστότοπο AgapoToBasket.gr, 4 Μαΐου 2020. Ανακτήθηκε 22 Αυγούστου 2024. Το καλοκαίρι ανακοινώθηκε και η λύση της συνεργασίας της ομάδας με τον προπονητή Μαυρίδη.«Τέλος από το Πανόραμα ο Μαυρίδης», άρθρο στον ιστότοπο BasketWorld.net, 6 Ιουνίου 2020. Ανακτήθηκε 17 Αυγούστου 2024.

Το επόμενο φθινόπωρο η ομάδα της Θεσσαλονίκης επέστρεψε στα γήπεδα για τις υποχρεώσεις της στα πλαίσια της Α' Φάσης του Κυπέλλου Ελλάδος. Στην 1η Αγωνιστική πέτυχε την πρώτη της νίκη στο θεσμό απέναντι στη Μ.Ε.Ν.Τ. με σκορ 43-45.«Κύπελλο Γυναικών: Τα αποτελέσματα της 1ης αγωνιστικής», άρθρο στον ιστότοπο SuperBasket.gr, 20 Σεπτεμβρίου 2020. Ανακτήθηκε 17 Αυγούστου 2024.«Κύπελλο Γυναικών: Τα αποτελέσματα της 1ης αγωνιστικής», άρθρο στον ιστότοπο AgapoToBasket.gr, 20 Σεπτεμβρίου 2020. Ανακτήθηκε 17 Αυγούστου 2024. Στη 2η Αγωνιστική, ωστόσο, δεν κατάφερε να ξεπεράσει το εμπόδιο του Άρη Θεσσαλονίκης, ο οποίος επικράτησε με μεγάλη διαφορά, 56-81.«Κύπελλο Γυναικών: Τα αποτελέσματα και η επόμενη φάση», άρθρο στον ιστότοπο Gazzetta.gr, 27 Σεπτεμβρίου 2020. Ανακτήθηκε 17 Αυγούστου 2024.«Κύπελλο: Πήρε το ντέρμπι η Ηλιούπολη», άρθρο στον ιστότοπο Sport24.gr, 27 Σεπτεμβρίου 2020. Ανακτήθηκε 17 Αυγούστου 2024. Το Πρωτάθλημα 2020-21 διακόπηκε και πάλι λόγω COVID-19, αυτή τη φορά μόλις στη 2η Αγωνιστική, με αποτέλεσμα να θεωρηθεί τελικά από την Ε.Ο.Κ. η χρονιά ως μη γενόμενη.«ΕΟΚ: Οριστική διακοπή σε Α2 Γυναικών, Β' και Γ' Εθνική Ανδρών», άρθρο στον ιστότοπο Gazzetta.gr, 15 Ιουνίου 2021. Ανακτήθηκε 17 Αυγούστου 2024. Τα λίγα παιχνίδια της χρονιάς καθοδήγησε από τον πάγκο η Σοφία Καμπίτση, η οποία παρέμεινε και εν όψει της επόμενης περιόδου. 

Η επιστροφή στις επίσημες υποχρεώσεις πραγματοποιήθηκε για το Πανόραμα τον επόμενο Σεπτέμβρη, οπότε και ξεκίνησε το Κύπελλο Ελλάδος. Η ομάδα πέρασε την 1η Αγωνιστική της Α' Φάσης άνευ αγώνος, καθώς η Νίκη Βόλου με την οποία κληρώθηκε αποσύρθηκε εθελοντικά. Στη 2η Αγωνιστική έπαιξε στην έδρα του Παναθλητικού Συκεών από τον οποίο γνώρισε ήττα με ευρεία διαφορά, με το τελικό σκορ να διαμορφώνεται σε 66-37.«Κύπελλο γυναικών: Τα αποτελέσματα της 2ης αγωνιστικής της Α' Φάσης - Ποια τα ζευγάρια της Β' Φάσης», άθρρο στον ιστότοπο της εφημερίδας «Φως», 3 Οκτωβρίου 2021. Το Πρωτάθλημα της Α2 Εθνικής Κατηγορίας της χρονιάς 2021-22, εν μέσω αναδιοργάνωσης λόγω των υγειονομικών μέτρων των προηγούμενων πολλών μηνών, διοργανώθηκε με τη συγκρότηση τεσσάρων Ομίλων. Το Πανόραμα τοποθετήθηκε στο 2ο Όμιλο Βορρά, με δέκα ακόμη συλλόγους. Την περίοδο αυτή, η οποία ολοκληρώθηκε χωρίς περαιτέρω προβλήματα, συγκέντρωσε 4 νίκες και 14 ήττες. Τερμάτισε στην 9η θέση του Ομίλου. Απέφυγε τον υποβιβασμό, τον οποίο υπέστησαν τα σωματεία Ιερισσός '99 (που δεν πέτυχε καμία νίκη) και Μ.Ε.Ν.Τ. (που είχε αποχωρήσει από το Πρωτάθλημα τον Ιανουάριο).«Βαθμολογίες και Αποτέλεσματα Αγωνιστικής Περίοδο 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«Α2 Γυναικών: Αποτελέσματα (10/4)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 10 Απριλίου 2022. Ανακτήθηκε 17 Αυγούστου 2024.  

Σε ό,τι αφορά το θεσμό του Κυπέλλου Ελλάδος της επόμενης περιόδου, το Πανόραμα ξεκίνησε με εκτός έδρας νίκη απέναντι στη Νεάπολη Θεσσαλονίκης με τελικό σκορ 50-56.«Τα αποτελέσματα στους πρώτους αγώνες του Κυπέλλου Γυναικών», άρθρο στον ιστότοπο Gazzetta.gr, 17 Σεπτεμβρίου 2022. Ανακτήθηκε 17 Αυγούστου 2024. Στη συνέχεια, όμως, γνώρισε τον αποκλεισμό από τον Πανσερραϊκό, ο οποίος επικράτησε στις Σέρρες με σκορ 61-50.«Κύπελλο γυναικών: Τα αποτελέσματα της 2ης αγωνιστικής της Α' φάσης», άρθρο στον ιστότοπο KingSport.gr, 21 Σεπτεμβρίου 2021. Ανακτήθηκε 17 Αυγούστου 2024.«Κύπελλο Γυναικών: Τα αποτελέσματα των αγώνων της Τετάρτης», άρθρο στον ιστότοπο AllStarBasket.gr, 21 Σεπτεμβρίου 2021. Ανακτήθηκε 17 Αυγούστου 2024. Σε αυτά τα παιχνίδια όσο και στις πρώτες αγωνιστικές της περιόδου 2022-23 την τεχνική ηγεσία της ομάδας διατήρησε η Καμπίτση, η οποία παρέδωσε τη σκυτάλη το Νοέμβριο του 2022 στη Βιβή Διαβολεμένου που επέστρεψε στην ομάδα μετά από τρεισήμισι χρόνια. Το Πρωτάθλημα είχε την ίδια ακριβώς μορφή με το προηγούμενο: το Πανόραμα εντάχθηκε στο 2ο Όμιλο Βορρά, με δέκα ανταγωνιστές στο δρόμο προς την κορυφή. Έχοντας συλλέξει 8 νίκες και 8 ήττες, στον τελικό βαθμολογικό πίνακα της Κανονικής Περιόδου ισοβάθμισε με τους Πάνθηρες Καβάλας. Βάσει των μεταξύ τους αποτελεσμάτων βρέθηκε μία θέση χαμηλότερα από εκείνους και συγκεκριμένα στην 6η.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket.gr, 5 Μαρτίου 2023. Ανακτήθηκε 17 Αυγούστου 2024. Τη χρονιά αυτή διεξήχθησαν για πρώτη φορά Play-outs στην Α2 Κατηγορία με συνέπεια Πάνθηρες και Πανόραμα να δώσουν τη μάχη τους για παραμονή. Αμφότεροι οι σύλλογοι μετέφεραν από μία νίκη από την Κανονική Περίοδο και χρειάζονταν δύο ακόμη. Στην Καβάλα οι Πάνθηρες πέτυχαν τη νίκη αρχικά με σκορ 61-48,«Πάνθηρες-Πανόραμα 61-48: Έγινε το πρώτο βήμα για τη σωτηρία», άρθρο στον ιστότοπο KavalaPost.gr, 12 Μαρτίου 2023. Ανακτήθηκε 17 Αυγούστου 2024. εντούτοις το Πανόραμα κατάφερε να ισοβαρίσει ακολούθως τη σειρά (2-2) με σκορ 56-47.«Α2 Γυναικών, Play Out – Το Πανόραμα ισοφάρισε τους Πάνθηρες», άρθρο στον ιστότοπο SuperBasket.gr, 19 Μαρτίου 2023. Ανακτήθηκε 17 Αυγούστου 2024. Εν τέλει οι Πάνθηρες εξασφάλισαν πρώτοι την παραμονή τους στο τρίτο παιχνίδι νικώντας με σκορ 61-43.«Α2 Γυναικών, Play Out – Εξασφάλισαν την παραμονή τους οι Πάνθηρες», άρθρο στον ιστότοπο SuperBasket.gr, 22 Μαρτίου 2023. Ανακτήθηκε 17 Αυγούστου 2024. Το Πανόραμα, εν τούτοις, έλαβε μία δεύτερη ευκαιρία, καθώς διασταυρώθηκε με ομάδα του έτερου Ομίλου, τον Απόλλωνα Καλαμαριάς για ένα και μοναδικό αγώνα. Μέσω αυτού το Πανόραμα κατάφερε να σφραγίσει την παραμονή του στην Α2 Εθνική, παίρνοντας τη νίκη με σκορ 43-45.«Α2 Γυναικών, Play Out – Την παραμονή τους στην κατηγορία κέρδισαν ΑΕΚ Περιστερίου και Πανόραμα», άρθρο στον ιστότοπο SuperBasket.gr, 2 Απριλίου 2023. Ανακτήθηκε 17 Αυγούστου 2024.«Αποτέλεσματα Play-Offs και Play-Outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.  

Ο σύλλογος της Θεσσαλονίκης δεν αγωνίστηκε στο Κύπελλο Ελλάδος το επόμενο φθινόπωρο. Έχοντας διατηρήσει τη Διαβολεμένου στο πόστο της ως πρώτη προπονήτρια, ξεκίνησε απευθείας με τις υποχρεώσεις του στο Πρωτάθλημα της αγωνιστικής περιόδου 2023-24. Αυτή τη φορά συγκροτήθηκε ένας και μοναδικός Όμιλος Βορρά με τη συμμετοχή 12 ομάδων. Στο πλαίσιο αυτό το Πανόραμα είχε τον Απρίλιο απολογισμό 10 νίκες και 12 ήττες, όσες συγκέντρωσε και ο Άρης Θεσσαλονίκης. Το Πανόραμα «χαμογέλασε» στην ισοβαθμία, λαμβάνοντας την 7η θέση της βαθμολογικής κατάταξης της Κανονικής Περιόδου.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 17 Αυγούστου 2024.«Α2 Γυναικών (26η αγ.): Δάφνη Αγίου Δημητρίου και Ανόρθωση Βόλου έκλεισαν τις τετράδες των Playoffs», άρθρο στον ιστότοπο Basketa.gr, 29 Απιρλίου 2024. Ανακτήθηκε 17 Αυγούστου 2024. Η θέση αυτή ήταν και η οριστική της ομάδας του Πανοράματος για τη χρονιά αυτή, που ανανέωσε τη συμμετοχή της για την επόμενη χρονιά. 

Κατά την αγωνιστική περίοδο, 2024-25, ο Α.Σ. Πανόραμα έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης, καθώς και στο Κύπελλο Ελλάδος.

Την ίδια χρονιά το σωματείο δήλωσε συμμετοχή και στο Κύπελλο Ελλάδος. Στην πρεμιέρα φιλοξενήθηκε στο Αλεξάνδρειο Μέλαθρο από την ομάδα του Άρη Θεσσαλονίκης χωρίς, ωστόσο, να καταφέρει να αποφύγει τον αποκλεισμό. Το τελικό σκορ διαμορφώθηκε υπέρ των γηπεδούχων σε 64-46.«Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 30 Μαρτίου 2025.«Η Ανδρικοπούλου οδήγησε τους Πάνθηρες στην επόμενη φάση – Δια χειρός Κερασοβίτη ο Αρης», άρθρο στον ιστότοπο WBasket.gr, 14 Σεπτεμβρίου 2024. Ανακτήθηκε 30 Μαρτίου 2025.«Κύπελλο Μπάσκετ Γυναικών: Τα αποτελέσματα της 1ης Αγωνιστικής της Α' Φάσης», άρθρο στον ιστότοπο KingSports.gr, 14 Σεπτεμβρίου 2024. Ανακτήθηκε 30 Μαρτίου 2025.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις2019-20 2Α2 Εθνική 9 - Διεκόπη - - ? 1η - Α' Φάσης 1-  -  -2020-21 2Α2 Εθνική - - Διεκόπη - - ? 2η - Α' Φάσης 2-  -  -2021-22 2Α2 Εθνική 9 - 4-14 - - ? 2η - Α' Φάσης 1-  -  -2022-23 2Α2 Εθνική 6 Play-outs 8-8 - 2-2 ? 2η - Α' Φάσης 2-  -  -2023-24 2Α2 Εθνική 7 - 10-12 - - ? - --  -  -2024-25 2Α2 Εθνική 6 Play-Offs 10-10 2-0 - ? 1η - Α' Φάσης 1-  -  -

 Πρόσωπα 
+ΠροπονητέςΕθνΟνοματεπώνυμοΘητεία  Βιβή Διαβολεμένου  Αυγ 2017 - Ιουν 2019  Αλέξης Μαυρίδης  Ιουν 2019 - Ιουν 2020  Σοφία Καμπίτση  Αυγ 2020 - Νοε 2022  Βιβή Διαβολεμένου  Νοε 2022 - 2025

 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Καλαθοσφαιρικών Σωματείων Θεσσαλονίκης σε επίπεδο Παγκορασίδων, Κορασίδων και Νεάνιδων.

 Παραπομπές 

 Εξωτερικοί σύνδεσμοι 

 Α.Σ. Πανόραμα, επίσημος ιστότοπος.


 Α.Σ. Πανόραμα, επίσημος λογαριασμός στο LinkedIn. 
 Α.Σ. Πανόραμα, επίσημο κανάλι στο YouTube.

Καλαθοσφαιριση Γυναικων
Κατηγορία:Ιδρύσεις αθλητικών συλλόγων το 2017
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης το 2017